Vikipedya

Vikipèdya es una ansiklopedia libera multilinguala, echa kon la teknolojiya "wiki". El nombre es una fuzion de los biervos wiki i ansiklopedia. La Vikipedya esta eskrita por djentes ke dezeyan ayudar, ansi la majorita de sus artikolos pueden ser editados/modifiados por kaduno i uno ke pueda uzar internet.

La Vikipedya se kreo el 15 de Jenero de 2001 komo un projekto en inglez para amijorar Nupedia, la kuala era eskrita solo por espesialistosKaplan Andreas, Haenlein Michael (2014) Collaborative projects (social media application): About Wikipedia, the free encyclopedia. Business Horizons, 57(5), pp.617-626. Endagora es konduizida por la Fondasion Wikimedia sin objektivo de profitar ekonomikamente del projekto. Aunque si reciben donaziones.  Fue kriada por Larry Sanger i Jimmy Wales; Sanger se esvacheo de Nupedia i Vikipedya el 1 de Marso de 2002. Wales apresenta la Vikipedya komo "un esforso para kriar i partajar una ansiklopedia libbera i multilinguala de la amijor kondision posivle para kada persona del planeta en su apropiada lingua".Jimmy Wales, "Wikipedia is an encyclopedia", 8 de Marso de 2005

La Vikipedya tiene mas de 22 milyones de artikolos en varias linguas, inkluyendo los kaji 5 milyones de artikolos de la version en inglez i los mas de un milyon de artikolos de las versiyones en alman, fransez i neerlandez. Egzisten versiyones de Wikipedia en 283 linguasLista entera de Wikipedias ke egzisten, i 58 de eyas tienen mas de 50.000 artikolos. Entre eyas, bien entendido, esta la Vikipedya en Ladino, Djudeo-espanyol, Djidio o Djudezmo, en la ke kale lavorar muncho para ke seya "pushada, i no minguada".
La edision en aleman egziste endemas en DVD-ROM, i esta propozada una versiyon en DVD i en livro para la Vikipedya en inglez. Desde el su empesijo, la Vikipedya tiene amijorada konstantemente su emportansiaVer diagramas en "Vijitas por dia", Estadistikas de la Vikipedya, 1 de Jenero de 2005, i se tiene muchiguada con varios prodjektos ermanos.

 Referensias 

 Atamientos eksternos 
 www.wikipedia.org, kacha multilingual.
 lad.wikipedia.org, edision en ladino.

Kateggoría:Vikipedya:Artikolos kon varias grafias
Katēggoría:Prodjektos de la Fondasion Wikimedia
*